****

**DOKUMENT POLITIKASH**

**PËR PËRFSHIRJEN E PUSHTETIT VENDOR NË PORTALIN “MËSUES PËR SHQIPËRINË” PËR MËSUESET E ARSIMIT PARASHKOLLOR**

***NË KUADËR TË PROJEKTIT “BASHKI TË FORTA”***

një projekt i Agjencisë Zvicerane për Bashkëpunim dhe Zhvillim SDC

***Hyrje***

Në kuadër të procesit të decentralizimit të kompetencave të pushtetit qendror të favor të atij vendor, arsimi parashkollor është ndër funksionet e fundit të decentralizuara drejt njësive të pushtetit vendor. Bazuar në ligjin nr. 139/2015, “Për vetëqeverisjen vendore”, i ndryshuar, administrimi dhe rregullimi i sistemit arsimor parashkollor në kopshte dhe çerdhe janë funksione të bashkisë. Prej janarit 2019, bashkitë shqiptare kanë filluar të financojnë këtë funksion nga të ardhurat e tyre të përgjithshme. Megjithatë, përfshirja e mësuesve në arsimin parashkollor bëhet nëpërmjet Portalit “Mësues për Shqipërinë”, i cili është një proces në varësi të pushtetit qendror, ku pushteti aktualisht nuk është pjesë e vendimmarrjes. Duke qënë se arsimi parashkollor ka kaluar drejt njësive të qeverisjes vendore si funksion i decentralizuar, është e nevojshme që pushteti vendor të jetë pjesë e vendimmarrjes në lidhje me procesin e rekrutimit të mësuesve në institucionet e arsimit parashkollor.

**Shoqata për Autonomi Vendore e Shqipërisë SHAV**

ShAV përfaqëson një bashkim vullnetar dhe të pavarur të njësive vendore të Shqipërisë ku aderimi bëhet me vullnet të lirë dhe të pavarur.

Ai synon ruajtjen dhe forcimin e autonomisë e, ekzekutimin e parimeve të Kartës Evropiane të Autonomisë e; ekzekutimin e parimit kushtetues të decentralizimit të pushtetit në qeverisjen e; të kontribuojë në mbrojtjen e interesave të përbashkëta të njësive të qeverisjes e, duke synuar forcimin e të drejtave dhe lirive të këtyre njësive dhe zgjidhjen e problemeve të komunitetit, duke qenë më afër tyre; pa ndonjë qëllim përfitimi;

SHAV është shoqata e vetme e që përfaqëson të gjitha bashkitë shqiptare, duke përfshirë 60 kryetarë bashkish.

***Propozime të Shoqatës për Autonomi Vendore për përfshirjen e bashkive në portalin “Mësues për Shqipërinë”, për mësuesit e arsimit parashkollor?***

**Si është procesi sot?**

Aktualisht angazhimi i mësuesve për arsimin parashkollor bëhet nëpërmjet Portalit “Mësues për Shqipërinë”, i cili është një proces (softëare dhe përfshirje e një sërë institucionesh në fushën e arsimit) në varësi të Ministrisë së Arsimit, Sportit dhe Rinisë dhe strukturave përkatëse arsimore. Drejtoria e Përgjithshme e Arsimit Parauniversitar, së bashku me Drejtoritë Rajonale të Arsimit Parauniversitar dhe Zyrat Arsimore Vendore janë përgjegjëse për procedurat e konkurrimit dhe të pranimit të mësuesve në një vend të lirë pune në sistemin arsimor parauniversitar. *Nga sa më sipër, rezulton që njësitë e vetëqeverisjes vendore nuk janë të përfshira në procesin e rekrutimit të mësuesve për arsimin parashkollor, duke filluar nga pranimi, emërimi, rekrutimi, lëvizja paralele, etj., proces i cili zhvillohet nëpërmjet portalit “Mësues për Shqipërinë”.*

**Metodologjia**

Dokumenti i politikave është bazuar në analizën ligjore në fushën e arsimit parauniversitar dhe funksioneve të pushtetit vendor përsa i përket kompetencave të decentralizuara në lidhje me arsimin parashkollor. Analiza e bërë ka evidentuar mungesën e përfshirjes së pushtetit vendor në procesin të rekrutimit të mësuesve të arsimit parashkollor, proces i cili varet dhe kryhet drejtpërdrejt nga pushteti qendror. Pas evidentimit të problematikave, janë rekomanduar zgjidhje që sugjerojnë ndryshime në proces, në kuadrin legjislativ dhe administrativ, duke rritur përfshirjen e njësive të pushtetit vendor në arsimin parashkollor. Zgjidhjet janë shoqëruar me propozimin për ndryshime konkrete në kuadrin ligjor në fuqi. Ky document u përgatit nga SHAV me mbështetjen e SDC dhe projektit Bashki të Forta.

**Rekomandime të Shoqatës për Autonomi Vendore**

Shoqata për Autonomi Vendore ndërmori një seri konsultimesh me NjQV dhe ministritë e linjës lidhur me përfshirjen e pushtetit vendor në procesin e rekrutimit të mësuesve të arsimit parashkollor. Në këtë kuadër, u japim rekomandimet e mëposhtme, të cilat kërkojnë ndjekje nga MASR dhe strukturat vartëse.

1. **Legjitimiteti i bashkive për të qenë pjesë e procesit –Portali “Mësues për Shqipërinë**

Në kuadër të autonomisë vendore dhe parimit te ushtrimit te funksionit te tyre, bashkitë të përfshihen përgjatë procedurës së rekrutimit të mësuesve të arsimit parashkollor, nga indentifikimi i një vendi të lirë, vendosjen e kritereve shtese deri tek shpallja e rezultatit të provimit të portalit “Mësues për Shqipërinë”.

**Propozojme:**

* Pesha specifike e kritereve të përcaktuara nga bashkitë të jetë 20% në raport me kriteret e tjera
* Të bëhet dërgimi i pozicioneve të lira nga ana e bashkive, pranë njësive arsimore vendore për portalin “Mësues për Shqipërinë”. Kandidatët potencialë të depozitojnë aplikimin e tyre pranë sektorëve përkatës **në njësitë e vetëqeverisjes vendore**.
* Të vlerësohen dosjet e aplikimit të kandidatëve për mësues të arsimit parashkollor nga **komisione te ngritura** nga njësite e vetëqeverisjes vendore, në përputhje me direktivat e portalit “Mësues për Shqipërinë”. Komisioni te kete ne perberje antare te bordit te prindereve, perfaqesues nga bashkia, perfaqesues nga zyra arsimore.
* Të dërgohen rezultatet e portalit “Mësues për Shqipërinë” pranë bashkive për ndjekjen e procedurave të mëtejshme për punësimin e mësuesve të arsimit parashkollor.

1. **Propozime për ndryshime të kuadrit ligjor:**

* Ligji nr. 69/2012 “Për sistemin arsimore parauniversitar në Republikën e Shqipërisë”, i ndryshuar, në nenin 28, pika 2 “Njësitë e vetëqeverisjes vendore” ku të përcaktohen funksionet e njësive të vetëqeverisjes vendore për angazhimin e tyre në portalin “Mësues për Shqipërinë” për mësuesit e arsimit parashkollor, si dhe në nenin 60 “Pranimi dhe largimi nga puna i mësuesit” ku të përcaktohet mënyra sesi do të pranohet në punë mësuesi i arsimit parashkollor
* Draft strategjia e arsimit parauniversitar ku përgjatë procesit të hartimit të parashikohet përfshirja e njësive të pushtetit vendor në procesin e rekrutimit të mësuesve të arsimit parashkollor.
* Udhëzimi nr. 13, datë 22.05.2019, i Ministrisë së Arsimit, Sportit dhe Rinisë, “Për procedurat e pranimit e të emerimit të mësuesit në një vend të lirë pune në institucionet arsimore publike të arsimit parauniversitar dhe për administrimin e portalit “Mësues për Shqipërinë”, i ndryshuar, për përfshirjen e bashkive si në procese të ndryshme përgjatë rekrutimit, ashtu dhe në mundësinë për të parashikuar kritere dhe peshën e tyre. (Ndërhyrjet në këtë udhëzim do të bëhen pas miratimit të ndryshimeve ligjore në ligjin e arsimit parauniversitar.)
* Udhëzimi nr. 12, datë 17.02.2018, i Ministrisë së Arsimit, Sportit dhe Rinisë, “Për organizimin e testimit të informatizuar të kandidatëve për t’u punësuar në institucionet arsimore publike të arsimit parauniversitar”, i ndryshuar, për përfshirjen e bashkive në procese të ndryshme përgjatë rekrutimit dhe për parashikimin e detyrimeve të organeve arsimore kundrejt njësive të pushtetit vendor. (Ndërhyrjet në këtë udhëzim do të bëhen pas miratimit të ndryshimeve ligjore në ligjin e arsimit parauniversitar.)